《嵊县次韵答过客常德尉觅酒》
宋代·陈著

渊明欲学醉阳城，种秫无田漫著情。
渴枕误成颓玉梦，空槽宁有滴珠声。
去寻云岛人非俗，吟到雪溪诗转清。
邻瓮夜赊聊送似，知君已洗大苏觥。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。